Troms Kraft

**Troms Kraft AS** er et energikonsern med hovedkontor i Tromsø. Konsernet eies av Troms Holding AS (60&nbsp;%) og Tromsø kommune (40&nbsp;%), og har ca 380 ansatte i hele Troms Kraft-konsernet.  

## Konsernstruktur
Troms Kraft AS er morselskapet i konsernet Troms Kraft. Selskapets rolle er styring og kontroll av datterselskapene, samt finansiering og forretningsutvikling av konsernets virksomheter:

* Arva AS er et majoritetseid datterselskap av Troms Kraft AS, og en del av Troms Kraft-konsernet. Selskapet eies av Troms Kraft AS (60 %) sammen med Bodø Energi AS (35,96 %) og Dragefossen AS (4,04 %). Nettselskapet har sitt hovedkontor i Bodø. Arva har enerett til distribusjon av strøm innen konsesjonsområdet, som dekker et stort geografisk område med 19 kommuner i Nord-Norge. Nettselskapet forsyner elektrisitet til samfunn og næringsliv, og tilrettelegger for det grønne skiftet. Arva overførte 5 712 GWh i 2024, mot totalt 5 727 GWh i 2023. Antall nettkunder (målepunkt) var 125 109 i 2024 mot 124 086 ved utgangen av 2023. På samme tidspunkt var 73 kraftverk tilknyttet nettet. Nettets dimensjoner er 16 271 km kraftledninger, 53 transformatorstasjoner og 6 408 nettstasjoner.
* Troms Kraft Produksjon AS er et heleid datterselskap av Troms Kraft AS og produserer fornybar energi ved 10 vannkraftverk. I 2024 produserte selskapet totalt 697,1 GWh fornybar energi, noe som tilsvarer strømforbruket til 34 900 husstander
* Troms Kraft Vind AS er et heleid datterselskap av Troms Kraft AS. Selskapet utvikler og forvalter all virksomhet knyttet til vindkraftproduksjon i konsernet. I dag har selskapet ett kraftverk, som ligger i datterselskapet Fakken Vind AS. I 2024 produserte selskapet 133,9 GWh fornybar energi, noe som tilsvarer strømforbruket til 6 700 husstander
* Ishavskraft AS er et heleid datterselskap av Troms Kraft AS. Selskapet ble etablert i 1997, og er en av Norges største strømleverandører til både privat- og bedriftskunder over hele landet. Med en årlig omsetning på rundt 9 TWh og over 90 ansatte fordelt på kontorer i Alta, Tromsø, Oslo, Bergen og Kristiansand, er selskapet en solid aktør i markedet som bidrar til lønnsom og bærekraftig vekst
* Fjuel Tromsø AS er et majoritetseid datterselskap av Troms Kraft AS, og en del av Troms Kraft konsernet. Selskapet eies av Tromsø Havn (49 %) og Troms Kraft (51 %), som gjennom sitt strategiske partnerskap har et mål om å gjøre maritim- og transportnæringen mer miljøvennlig. Selskapet har tre landstrømanlegg i drift i Tromsø. Selskapet jobber videre med ytterligere elektrifiseringstiltak både innen sjøfart og landtransport.

## Historie

### Kraft & Kultur-saken
22. november 2011 offentliggjorde Troms Kraft at det var blitt oppdaget avvik i regnskapet til datterselskapet Kraft & Kultur i Sverige på mellom 1,2 og 1,8 milliarder svenske kroner. Saken etterforskes av Ekobrottsmyndigheten (svensk Økokrim) og tidligere leder i Kraft & Kultur ble varetektsfengslet. I mai 2012 konkluderte en revisorrapport med at selskapets inntekter var blåst opp med ca. 1,5 milliarder kroner ved hjelp av regnskapsmanipulasjon.

I september 2013 ble det ble det lagt fram en granskningsrapport som det hadde tatt to år å utarbeide som konkluderte med at tapet kunne vært unngått

## Referanser


## Litteratur
* Oddvar Svendsen: *Et felles gode – kraft og samfunn i Troms gjennom hundre år (1898–1998)*. Bedriftshistorie skrevet til 100 årsjubileet ISBN 82-994835-0-6

## Eksterne lenker
* Daimyo AS